Úradný vestník L 116 , 28/04/1978 S. 0002 - 0003

Fínske špeciálne vydanie: Kapitola 2 Zväzok 2 S. 0112

Švédske špeciálne vydanie: Kapitola 2 Zväzok 2 S. 0112

Grécke špeciálne vydanie: Kapitola 11 Zväzok 9 S. 0197

Španielske špeciálne vydanie: Kapitola 11 Zväzok 8 S. 0005

Portugalské špeciálne vydanie Kapitola 11 Zväzok 8 S. 0005



Dohoda vo forme výmeny listov, ktorá mení a dopĺňa prílohu A k protokolu 1 k dohode medzi Európskym hospodárskym spoločenstvom a Švajčiarskou konfederáciou List č. 1 V Bruseli… Vaša Excelencia, podľa prechodných dojednaní ustanovených v protokole 1 k Dohode o voľnom obchode medzi Európskym hospodárskym spoločenstvom a Švajčiarskou konfederáciou, podpísanou 22. júla 1972, je Spojené kráľovstvo oprávnené otvoriť každý rok kvóty s nulovou colnou tarifou pre určité produkty spadajúce do kapitoly 48 uvedené v prílohe A k protokolu 1. Švajčiarsko požadovalo, aby sa tieto kvóty nahradili jedinou kvótou. Orgány Spojeného kráľovstva a Švajčiarska na základe ich technických diskusií dospeli k presvedčeniu, že na švajčiarske vývozy produktov kapitoly 48 by sa mohla vzťahovať jediná colná kvóta, ktorá by bola splynutím úrovní kvót pre súčasných deväť položiek. Pravidlo týkajúce sa povoleného ročného nárastu o 5 % zostáva platné pre jedinú kvótu. Spoločenstvo preto zvažuje, že podľa článku 1 ods. 4 protokolu 1 k dohode medzi Európskym hospodárskym spoločenstvom a Švajčiarskou konfederáciou by malo byť deväť pôvodných nulových colných kvót, ktoré bolo Spojené kráľovstvo oprávnené otvoriť vo vzťahu k Švajčiarsku v roku 1974 pre určité produkty spadajúce do kapitoly 48 v kolónke Spojené kráľovstvo prílohy A k uvedenému protokolu 1, nahradené jedinou kvótou. Následne v súlade s ustanoveniami článku 1 ods. 4 protokolu 1 kvóta, ktorú je Spojené kráľovstvo oprávnené otvoriť pre 1978, sa týka 2834 ton. Bol by som vďačný, keby ste potvrdili súhlas Vašej vlády s obsahom tohto listu. Vaša excelencia, prijmite, prosím, výraz mojej najhlbšej úcty. Za RaduEurópskych spoločenstiev List č. 2 V Bruseli… Vážený pane, mám česť potvrdiť príjem Vášho listu z dnešného dňa, ktorý znie: "Podľa prechodných dojednaní ustanovených v protokole 1 k Dohode o voľnom obchode medzi Európskym hospodárskym spoločenstvom a Švajčiarskou konfederáciou, podpísanou 22. júla 1972, je Spojené kráľovstvo oprávnené otvoriť každý rok kvóty s nulovou colnou tarifou pre určité produkty spadajúce do kapitoly 48 uvedené v prílohe A k protokolu 1. Švajčiarsko požadovalo, aby sa tieto kvóty nahradili jedinou kvótou. Orgány Spojeného kráľovstva a Švajčiarska na základe ich technických diskusií dospeli k presvedčeniu, že na švajčiarske vývozy produktov kapitoly 48 by sa mohla vzťahovať jediná colná kvóta, ktorá by bola splynutím úrovní kvót pre súčasných deväť položiek. Pravidlo týkajúce sa povoleného ročného nárastu o 5 % zostáva platné pre jedinú kvótu. Spoločenstvo preto zvažuje, že podľa článku 1 ods. 4 protokolu 1 k dohode medzi Európskym hospodárskym spoločenstvom a Švajčiarskou konfederáciou by malo byť deväť pôvodných nulových colných kvót, ktoré bolo Spojené kráľovstvo oprávnené otvoriť vo vzťahu k Švajčiarsku v roku 1974 pre určité produkty spadajúce do kapitoly 48 v kolónke Spojené kráľovstvo prílohy A k uvedenému protokolu 1, nahradené jedinou kvótou. Následne v súlade s ustanoveniami článku 1 ods. 4 protokolu 1 kvóta, ktorú je Spojené kráľovstvo oprávnené otvoriť pre 1978, sa týka 2834 ton. Bol by som vďačný, keby ste potvrdili súhlas Vašej vlády s obsahom tohto listu." Mám česť potvrdiť súhlas našej vlády s obsahom Vášho listu. Vaša excelencia, prijmite, prosím, výraz mojej najhlbšej úcty. V mene vládyŠvajčiarskej konfederácie --------------------------------------------------